Návrh
Zákon

z...........2003,
ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení zákona č. 386/2002 Z. z. a ktorým sa mení zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov 

Národná rada Slovenskej republiky sa uzniesla na tomto zákone:

Čl. I

Zákon č. 291/2002 Z. z. o Štátnej pokladnici a o zmene a doplnení niektorých zákonov v znení zákona č. 386/2002 Z. z. sa mení a dopĺňa takto:

1.	V § 2 ods. 2 sa za slová „územného celku5)„ vkladajú slová  „a príspevková organizácia vyššieho územného celku;5) klientom pre realizáciu prostriedkov z rozpočtu Európskych spoločenstiev5a)  je ministerstvo;“ a slová „je aj právnická osoba, v ktorej je zriadená implementačná agentúra a to pre programy financované z prostriedkov Európskych spoločenstiev“ sa nahrádzajú slovami „pre programy financované z týchto prostiedkov5b) je  aj právnická osoba, v ktorej je zriadená implementačná agentúra“. 

Poznámky pod čiarou k odkazom 5a a 5b znejú:
„5a) § 55f zákona Národnej rady Slovenskej republiky č. 303/1995 Z. z. v znení neskorších predpisov.
5b) § 20a zákona Národnej rady Slovenskej republiky č. 303/1995 Z. z. v znení neskorších predpisov.“.

2.	V poznámke pod čiarou k odkazu 5 sa citácia  „§ 21 ods. 1. a ods. 4 zákona Národnej rady Slovenskej republiky č. 303/1995 Z. z. v znení zákona Národnej rady Slovenskej republiky č. 386/1996 Z. z.“  nahrádza citáciou „ § 21 ods. 1 a 2 zákona Národnej rady Slovenskej republiky č. 303/1995 Z. z. v znení zákona Národnej rady Slovenskej republiky č. 386/1996 Z. z. “.

3.	V poznámke  pod čiarou k odkazu  9 sa citácia „§ 34 ods. 3 zákona Národnej rady Slovenskej republiky č. 303/1995 Z. z. v znení neskorších predpisov“ nahrádza citáciou „Napríklad § 34 ods. 3 zákona Národnej rady Slovenskej republiky č. 303/1995 Z. z. v znení neskorších predpisov, § 26 zákona č. 195/1998 Z. z. o sociálnej pomoci v znení neskorších predpisov, § 21 zákona č. 131/2002 Z. z.“.

4.	V § 6 ods. 1 písm. k) sa  na konci pripájajú tieto slová: „Správy štátnych hmotných rezerv Slovenskej republiky a  Štátneho fondu likvidácie jadrovoenergetických zariadení a nakladania s vyhoretým jadrovým palivom a rádioaktívnymi odpadmi“.

5.	V § 6 ods. 1  písmená m) a  n) znejú: 
„m) zabezpečuje pre svojich klientov tuzemské prevody peňažných prostriedkov13a) (ďalej len „tuzemské prevody“),
n) zabezpečuje pre svojich klientov cezhraničné prevody peňažných prostriedkov13b) (ďalej len „cezhraničné prevody“) prostredníctvom Národnej banky Slovenska,“.

Poznámky pod čiarou k odkazom 13a a 13b znejú:
„13a) § 2 ods. 1 a § 3 až 11 zákona č. 510/2002 Z. z. o platobnom styku a o zmene a doplnení niektorých zákonov.
13b) § 2 ods. 1 a § 12 až 20 zákona č. 510/2002 Z. z.“.

6.	V § 6 sa odsek  1  dopĺňa  písmenami s) až z), ktoré znejú:
„s) vydáva metodické usmernenia pre klientov v oblasti tuzemských prevodov a cezhraničných prevodov, vedenia centrálneho registra majetku štátu a v oblasti realizácie verejného rozpočtu v podmienkach systému Štátnej pokladnice,
t)  zabezpečuje budovanie informačného systému Štátnej pokladnice, 
u)   navrhuje stratégiu a  koordinovanie  činností ďalšieho budovania systému Štátnej pokladnice,
v) má právo odpísať peňažné prostriedky z ňou vedeného účtu klienta bez predloženia jeho žiadosti o realizáciu platby v prípadoch ustanovených v osobitných predpisoch,14a) 
w) má právo požadovať za vykonanie platieb úhradu nákladov s tým spojených a použiť na ich započítanie peňažné prostriedky na účte klienta, 
x) zabezpečuje pre svojich klientov výbery a vklady peňažných prostriedkov v hotovosti prostredníctvom Národnej banky Slovenska, banky, pobočky zahraničnej banky a poštového podniku14b) na zmluvnom základe; na tieto účely môže Štátna pokladnica zriadiť účty v slovenskej mene a  účty v cudzích menách aj v bankách a pobočkách zahraničných bánk,
y) vyjadruje sa k návrhom všeobecne záväzných právnych predpisov a iných materiálov, ktoré súvisia s pôsobnosťou Štátnej pokladnice,
z)	ukladá a vymáha pokuty podľa § 13.“.

Poznámky pod čiarou k odkazom 14a a 14b znejú:
„14a) § 4 ods. 3 zákona č. 510/2002 Z. z.
  14b) § 2 ods. 2 a § 5 ods. 1 zákona č. 507/2001 Z. z. o poštových službách.“.

7.	V § 6 odsek 2 znie:
„(2) Štátna pokladnica na zabezpečenie činností podľa odseku 1 písm. p),  r) a o)
a) zostavuje súbory údajov z vlastnej evidencie o klientoch a z účtovných výkazov14c) štátnych rozpočtových organizácií, štátnych príspevkových organizácií, verejných vysokých škôl, vyšších územných celkov, rozpočtových organizácií vyššieho územného celku, príspevkových organizácií vyššieho územného celku, obcí, rozpočtových organizácií obcí, príspevkových organizácií obcí, Slovenskej televízie, Slovenského rozhlasu, štátnych fondov, Sociálnej poisťovne, zdravotných poisťovní, Národného úradu práce, Fondu národného majetku Slovenskej republiky a  Slovenského pozemkového fondu; súbory údajov zostavené Štátnou pokladnicou sa zahŕňajú do osobitnej časti Programu štátnych štatistických zisťovaní na príslušné roky,14d)
b) zostavuje súhrnné údaje podľa požiadaviek ministerstva určené pre medzinárodné organizácie, Európsku úniu a Európske spoločenstvá, 
c) sústreďuje údaje o stave a zmene majetku štátu od jednotlivých správcov majetku štátu. 

Poznámky pod čiarou k odkazom 14c  a 14d znejú:
„14c) § 17 zákona č. 431/2002 Z. z. o účtovníctve.
14 d) § 12 zákona č. 540/2001 Z. z.“.

8.	V § 6 ods. 3 sa za slovo „faktúry“ vkladajú slová „a odsúhlasené platby transferov, okrem transferov sociálnej pomoci,  k príjemcom, ktorých účty Štátna pokladnica nevedie“.

9.	 V § 7 ods. 1 sa za slová „rozpočtami štátnych fondov,“ vkladajú slová „rozpočtami verejných vysokých škôl“.

10.	V § 8 ods. 1 sa za slová „územného celku„ vkladajú slová  „a príspevková organizácia vyššieho územného celku,“ a na konci  sa pripájajú tieto slová: „a pre realizáciu prostriedkov Európskych  spoločenstiev 5a)“.  

11.	V § 8 ods. 2  časť vety za bodkočiarkou znie: „v rovnakej lehote predloží rozpočet klienta aj vyšší územný celok, rozpočtová organizácia vyššieho územného celku, príspevková organizácia vyššieho územného celku a  verejná vysoká škola a v rovnakej lehote predloží implementačná agentúra podrobný rozpočet prostriedkov z Európskych spoločenstiev5b) a ministerstvo podrobný rozpočet rozpočtovej kapitoly Štátny dlh, rozpočtovej kapitoly Všeobecná pokladničná správa, rozpočtovej kapitoly Súhrnný finančný vzťah k obciam a vyšším územným celkom.“.

12.	V § 8 odsek 6 znie:
„(6) V ustanovených lehotách podľa odseku 14 klient predkladá na odsúhlasenie Štátnej pokladnici dvanásťmesačný finančný plán realizácie výdavkov, v ktorom realizáciu výdavkov plánuje podľa mesiacov a trojmesačný finančný plán realizácie výdavkov, v ktorom realizáciu výdavkov plánuje podľa týždňov, ktoré súčasne v ustanovených lehotách dopĺňa a aktualizuje. Realizácia bežných výdavkov, ktoré klient plánuje na kalendárny mesiac s výnimkou klienta, ktorým je ministerstvo pre realizáciu rozpočtu rozpočtovej kapitoly Štátny dlh a klientov, ktorí platby za trvanlivé tovary a vybavenie na vojenské účely a za výstavbu vojenského charakteru a vojenských budov realizujú z bežných výdavkov, nesmie prekročiť jednu dvanástinu rozpočtu bežných výdavkov klienta; ak má klient v kalendárnom mesiaci nepravidelné, mimoriadne alebo nepredvídané  bežné výdavky, môže plánovať aj vyššiu realizáciu bežných výdavkov, najviac však do jednej desatiny rozpočtu bežných výdavkov. Ak klient v kalendárnom mesiaci plánuje menej  ako jednu dvanástinu rozpočtu bežných výdavkov, môže v nasledujúcich mesiacoch  plánovať vyššiu realizáciu rozpočtu bežných výdavkov, i nad jednu desatinu rozpočtu bežných výdavkov. Realizáciu kapitálových výdavkov plánuje klient podľa zmluvy s dodávateľom  s ohľadom na dohodnuté lehoty dodávky a platby. Týmto nie je dotknutá povinnosť dodržať ročný rozpočet výdavkov.“.

13.	V § 8 ods. 7 druhej vete sa za slová „čakajúcich na realizáciu“ vkladá spojka „a“ a vypúšťajú slová „a súčet výdavkov uvedených v odsúhlasených finančných plánoch realizácie výdavkov“.

14.	V § 10 ods. 3 a  5 sa na konci prvej vety  nad slovo „kontroly“ umiestňuje odkaz 20.

15.	V § 12  ods. 1 písmená c) a d) znejú:
„c) dodržiavať limit zostatku peňažných prostriedkov v hotovosti v ustanovenom období a účel použitia peňažných prostriedkov v hotovosti podľa odseku 2; povinnosť dodržiavať limit zostatku peňažných prostriedkov a účel použitia peňažných prostriedkov neplatí pre klienta Slovenská informačná služba a  povinnosť dodržiavať účel použitia peňažných prostriedkov  v hotovosti neplatí pre klienta Ministerstvo vnútra Slovenskej republiky, Ministerstvo obrany Slovenskej republiky, Colné riaditeľstvo Slovenskej republiky a pre klienta Zbor väzenskej a justičnej stráže,

d) vykonávať predbežnú finančnú kontrolu a priebežnú finančnú kontrolu20) pred predložením žiadosti o vstup do záväzku a predbežnú finančnú kontrolu20) pred predložením žiadosti o realizáciu platby na odsúhlasenie Štátnej pokladnici,“.

16.	V § 12 sa odsek 1 dopĺňa   písmenami h) a i), ktoré znejú:
„h) poskytovať Štátnej pokladnici informácie potrebné k zostavovaniu súborov údajov podľa § 6 ods. 2,
i) poskytovať meno, priezvisko, dátum narodenia, kontaktné telefónne číslo, adresu sídla a adresu elektronickej pošty24a) na identifikáciu osoby, ktorá používa informačný systém Štátnej pokladnice.“.

Poznámka pod čiarou k odkazu 24a  znie:
„24a) § 7 ods. 3 zákona č. 428/2002 Z. z. o ochrane osobných údajov.“.

17.	V § 12 sa za odsek 1 vkladá nový odsek 2, ktorý  znie:
„(2) Peňažné prostriedky v hotovosti možno použiť na úhradu 
a)  miezd, platov, honorárov  a ostatných peňažných nárokov,24b)
b)	cestovných náhrad,24c)
c) 	preddavkov vnútorným organizačným jednotkám, 
d)	nákupu pohonných hmôt,
e)	dávok dôchodkového zabezpečenia, nemocenského poistenia, náhrad za zdravotnú starostlivosť, dávok poistenia zodpovednosti za škodu, štátnych sociálnych dávok a dávok sociálnej pomoci,
f)	náhrad svedkom, prísediacim, znalcom a tlmočníkom za účasť na pojednávaní,
g)	nákupu potravín pre stravovacie zariadenie so sídlom v zahraničí,
h)	ostatných bežných výdavkov,  ktorých objem nesmie prekročiť 1 % z ročného rozpočtu bežných výdavkov klienta, s prihliadnutím na jeho zmeny v priebehu rozpočtového roka.“.

Poznámky pod čiarou k odkazom 24b a 24c znejú:
„24b) § 10 ods. 5 písm. a) zákona Národnej rady Slovenskej republiky č. 303/1995 Z. z. v znení neskorších predpisov.
24c) zákon č. 283/2002 Z. z. o cestovných náhradách.“.

       Doterajšie odseky 2 až 7 sa označujú ako odseky 3 až 8.	

18.	V § 12 ods. 4 sa slová „na pošte “ nahrádzajú slovami  „v poštovom podniku“.

19.	V § 12 ods. 5 sa za slová „písm. j)“  vkladajú slová „a Správa štátnych hmotných rezerv Slovenskej republiky a Štátny fond likvidácie jadrovoenergetických zariadení a nakladania s vyhoretým jadrovým palivom a rádioaktívnymi odpadmi“.

20.	 V § 12 ods. 8 písm. b) sa za slovo „spôsob“ vkladá čiarka a slovo „lehotu“.

21.	 V § 13  ods. 1 sa slovo „Ministerstvo“ nahrádza slovami „Štátna pokladnica“ a vypúšťa sa tretia veta vrátane   poznámky pod čiarou k odkazu 27.

22.	 V § 13 ods. 2 sa slovo „Ministerstvo“ nahrádza slovami „Štátna pokladnica“.

23.	 V § 18   odsek 1 znie:
„(1)	Štátna pokladnica predkladá ministerstvu
a) podklady pre vypracovanie návrhu štátneho záverečného účtu,
b) priebežné analýzy hospodárenia klientov,
c) údaje pre hodnotenie plnenia verejného rozpočtu,
d) 	údaje o stavoch a operáciách na ňou vedených príjmových účtoch a výdavkových účtoch štátneho rozpočtu, štátnych finančných aktív a štátnych finančných pasív, na účtoch prostriedkov z Európskych spoločenstiev a iných prostriedkov zo zahraničia a na účtoch štátnych fondov.“.

24.	V § 18 sa vypúšťa odsek 2
      Doterajší odsek 3 sa  označuje ako odsek 2.

25. Poznámka pod čiarou k odkazu 29 znie:
„29) Zákon č. 431/2002  Z .z.“.
     	
26. § 21 znie:
„§  21

(1) 	Na vykonávanie tuzemských prevodov a cezhraničných prevodov Štátnou pokladnicou vedie Národná banka Slovenska pre Štátnu pokladnicu  účty v slovenskej mene  vrátane zúčtovacieho účtu na krytie a plnenie záväzkov z účasti v platobnom systéme podľa osobitného predpisu29a) a  účty v cudzích menách vrátane účtu prostriedkov Európskych spoločenstiev,  ktorých zostatky sa evidujú na jedinom účte.
(2)   Vedenie účtov Štátnej pokladnice v Národnej banke Slovenska, zúčtovanie na týchto účtoch a vykonávanie ďalších služieb Národnej banky Slovenska pre Štátnu pokladnicu vrátane podmienok a spôsobu úročenia kreditných zostatkov účtov Štátnej pokladnice vedených v Národnej banke Slovenska, ktoré sa evidujú na jedinom účte, sa upraví zmluvami medzi Štátnou pokladnicou a Národnou bankou Slovenska.  
(3) Štátna pokladnica uzatvára s Národnou bankou Slovenska, bankami, pobočkami zahraničných bánk a poštovým podnikom  zmluvu o spôsobe výberu a vkladu peňažných prostriedkov v hotovosti klientmi Štátnej pokladnice. 
(4)	 Štátna pokladnica, agentúra a ministerstvo poskytujú Národnej banke Slovenska údaje z oblasti rozpočtového hospodárenia Slovenskej republiky a z oblasti verejných financií. Rozsah údajov a podrobnosti o ich poskytovaní  budú upravené na zmluvnom základe.“.

Poznámka pod čiarou k odkazu 29a znie: 
„29a) § 38 až 58 zákona č. 510/2002 Z. z.“.

27. V § 22 odsek 2 znie:
„(2) Správca majetku štátu je povinný predkladať Štátnej pokladnici informácie o skutočnom stave majetku štátu. Spôsob, obdobie, ku ktorému sa stav majetku štátu zisťuje, rozsah a lehotu predkladania  ustanoví ministerstvo všeobecne záväzným právnym predpisom.“.

28. V § 23 ods. 1 sa  slová  „do 31. decembra 2003“ nahrádzajú slovami  „do 31. decembra 2005,“. 

29.	V § 23 sa vypúšťajú odseky 2 a 5.

      Doterajšie odseky 3 a 4 sa označujú ako odseky 2 a 3.

30.	V poznámke pod čiarou k odkazu 30 sa citácia „§ 25 a 26 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov“ nahrádza citáciou „§ 25 až 27 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.“.

31.	Za § 23 sa vkladá nový § 23a, ktorý znie:

„§ 23a

(1)  Národná banka Slovenska počas vedenia účtov na základe § 23 ods.1 poskytuje
a)	ministerstvu údaje o stavoch a operáciách na ňou vedených príjmových účtoch a výdavkových účtoch štátneho rozpočtu, účtoch štátnych finančných aktív a pasív, účtoch štátnych fondov a účtoch, na ktorých sú vedené prostriedky Európskych spoločenstiev alebo účtoch na ktorých sú vedené  iné prostriedky zo zahraničia na financovanie projektov na základe medzinárodných zmlúv,
b)	ústrednému orgánu 32) a ministerstvu údaje o  stavoch a operáciách na ňou vedených
1.	príjmových rozpočtových účtoch a výdavkových rozpočtových účtoch rozpočtových organizácií a príspevkových organizácií v pôsobnosti príslušného ústredného orgánu, 
2.	výdavkových rozpočtových účtoch iných subjektov, na ktoré boli poskytnuté prostriedky z rozpočtu rozpočtovej kapitoly príslušného ústredného orgánu.

(2) Klient podľa § 9 ods. 1 a klient, ktorým je štátna príspevková organizácia, verejná vysoká škola, príspevková organizácia vyššieho územného celku a štátny fond môže mať súbežne otvorené účty aj  v  banke,  najdlhšie do 31. decembra 2005.

(3) Štátna pokladnica odsúhlasuje finančný plán realizácie výdavkov, žiadosť o vstup do záväzku a žiadosť o realizáciu platby klienta podľa § 8, žiadosť o vstup do záväzku a žiadosť o realizáciu platby klienta podľa § 10 a žiadosť o realizáciu platby klienta podľa § 9 od 1. januára 2005. Týmto nie sú dotknuté povinnosti klienta podľa § 8 až 10.“.

 Poznámka pod čiarou k odkazu 32 znie:
„32) § 2 ods. 1 písm. b) zákona Národnej rady Slovenskej republiky č. 303/1995 Z .z. v znení neskorších predpisov.“.
	
32. V celom texte zákona sa slová „korunové účty“ nahrádzajú slovami „účty v slovenskej  mene“ v príslušnom tvare a  slová „devízové účty“ nahrádzajú slovami „účty v cudzích menách“ v príslušnom tvare.

Čl. II

Zákon Národnej rady Slovenskej republiky č. 82/1994 Z. z o štátnych hmotných rezervách v znení zákona č. 169/2001 Z. z. a zákona č. 291/2002 Z. z sa mení takto:

V § 8 ods. 6  sa za slovom „obmien“ čiarka nahrádza slovom „a“ a vypúšťajú sa slová „a ochraňovania štátnych hmotných rezerv“.

Čl. III

Tento zákon nadobúda účinnosť 1. septembra 2003.